**PREVÁDZKOVÝ  PORIADOK ZBERNÉHO DVORA OBCE CEROVÁ**

1. Zber a uskladnenie odpadu na zbernom dvore sa riadi v zmysle ustanovení Zákona č. 79/2015 Z. z. o odpadoch v znení neskorších zmien a predpisov.
2. Zberný dvor vyhradeného odpadu v obci Cerová môžu využívať obyvatelia obce s trvalým bydliskom v obci Cerová a osoby, ktoré majú na daný kalendárny rok uhradený poplatok za odvoz komunálneho odpadu v obci Cerová. Zberný dvor je umiestnený na pozemku v prenájme obce Cerová, parc. č. 2188/121 nachádzajúcej sa v areáli hospodárskeho dvora RD Cerová.
3. Za udržiavanie poriadku na stojisku kontajnerov, dozorom nad triedením a ukladaním odpadu podľa druhu zodpovedá pracovník OcÚ:

 **p. Pavel Gažo,** číslo telefónu: **034/6589218**

Prístup na zberný dvor je časovo obmedzený.

**Čas otvorenia zberného dvora je stanovený :**

**Hlavná sezóna:**

v mesiacoch apríl - október **každú stredu** v čase **14:00 – 17:00** hod. a každý nepárny týždeň roka v **sobotu 9:00 – 12:00** hod.

**Mimosezóna:**

v mesiacoch okrem hlavnej sezóny (november-marec) každú druhú stredu v danom mesiaci v čase **14:00 – 17:00** hod. a každú druhú sobotu v danom mesiaci v čase **9:00 – 12:00** hod.

4. **Podmienky odovzdania odpadu :**

- Odovzdávajúci je povinný sa identifikovať platným OP a dokladom o uhradení poplatku za odvoz komunálneho odpadu na daný kalendárny rok.

- Odovzdávajúci je povinný strpieť nevyhnutný čas potrebný na manipuláciu, triedenie, prípadne administratívu spojenú s odovzdaním odpadu.

- Odovzdávajúci si odpad triedi a vykladá sám podľa pokynov zodpovedného pracovníka.

1. Jednotlivé druhy odpadu sa na stojisku kontajnerov ukladajú, separujú do príslušných veľkokapacitných kontajnerov a ostatných vyhradených priestorov **iba za prítomnosti zodpovedného pracovníka OcÚ Cerová.**

6. **Na zberný dvor je možné uložiť tieto druhy odpadov:**

1. **Veľkoobjemový komunálny odpad**, čo sa v domácnostiach nezmestí do podomových smetných nádob ako (sedačky, ostatný nábytok, skrine – v rozobratom stave apod.) jednorazovo - (naložený prívesný vozík za osobné motorové vozidlo).

**Ďalej sa na zbernom dvore ukladá bezplatne:**

1. **Vyradené elektrické a elektronické zariadenia** (chladničky, práčky, televízory, vysávače, PC a pod.).
2. **Biologicky rozložiteľný odpad** (konáre z orezu stromov, príp. tráva, ovocie a pod.).
3. **Železo**

7. **Papier a plasty** sa zbierajú vo vyhradených igelitových vreciach podľa rozpisu zvozu

 komunálneho odpadu na daný kalendárny rok zmluvnou firmou.

 **Textil** je možné odložiť do zberného kontajnera vyhradeného na textil, ktorý je

umiestnený v obci Cerová na autobusovej stanici vedľa predajného stánku a v časti Lieskové v lokalite „na pálenici“.

**Použitý rastlinný olej a použité batérie** typu AA, AAA a pod. je možné odovzdať na OcÚ Cerová v čase stránkových hodín.

(Tieto druhy odpadu nie sú predmetom zberu na zbernom dvore).

8. **Na zberný dvor nie je možné ukladať odpad od podnikateľských subjektov ani pneumatiky**.

9. Priestor zberného dvora je monitorovaný **kamerovým systémom** OcÚ Cerová.

10. **Je zakázané** ukladanie akéhokoľvek odpadu v okolí oplotenia stojiska kontajnerov, alebo prehadzovať odpad cez oplotenie stojiska v čase zatvorenia. Porušením všeobecne záväzného nariadenia obce sa páchateľ dopustí priestupku proti poriadku v správe podľa § 46 zák. 372/1990 Zb. o priestupkoch, za čo mu možno uložiť pokutu.

Prevádzkový poriadok zberného dvora obce Cerová je účinný od 01.04.2020.

 Ing. Ján Čerešník

 starosta obce